CELEX: 62021TN0036
Language: mt
Date: 2021-01-25 00:00:00
Title: Kawża T-36/21: Rikors ippreżentat fil-25 ta’ Jannar 2021 – PO vs Il-Kummissjoni

29.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 110/32
            
         
      Rikors ippreżentat fil-25 ta’ Jannar 2021 – PO vs Il-Kummissjoni
      (Kawża T-36/21)
      (2021/C 110/36)
      Lingwa tal-kawża: il-Franċiż
      
         Partijiet
      
      
         Rikorrent: PO (rappreżentanti: L. Levi u A. Blot, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            konsegwentement:
      
                  —
               
               
                  tannulla d-deċiżjoni tad-29 ta’ April 2020 li permezz tagħha r-rikorrent ġie informat li t-talba għal eżami mill-ġdid tiegħu intiża kontra d-deċiżjoni li ismu ma jiġix inkluż fil-“lista ta’ riżerva” għall-kompetizzjoni esterna EPSO/AD/338/17 kienet ġiet miċħuda;
               
            
                  —
               
               
                  skont il-każ, tannulla d-deċiżjoni tal-Kummissjoni tal-14 ta’ Ottubru 2020 li tiċħad l-ilment tar-rikorrent;
               
            
                  —
               
               
                  tikkumpensa d-danni materjali u morali tar-rikorrent;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq ksur tal-Artikolu 21 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”), ksur tal-Artikolu 1(d) tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), ksur tal-Artikolu 5 tad-Direttiva tal-Kunsill Nru 2000/78 tas-27 ta’ Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79), ksur tal-Artikolu 2 tal-Konvenzjoni tan-Nazzjonijiet Uniti, ksur tal-prinċipju ta’ nondiskrimazzjoni kif ukoll ta’ nuqqas ta’ tqegħid għad-dispożizzjoni ta’ akkomodazzjoni raġonevoli.
               
            
                  2.
               
               
                  It-tieni motiv huwa bbażat fuq ksur tal-obbligu ta’ motivazzjoni.
               
            
                  3.
               
               
                  It-tielet motiv huwa bbażat fuq ksur tad-dmir ta’ premura.